cyanic-selkie/wikianc huggingface dataset:
ประเทศไทยในโอลิมปิกฤดูร้อน 1984
ประเทศไทย เข้าแข่งขันในโอลิมปิกฤดูร้อน 1984 ที่ลอสแอนเจลิส สหรัฐอเมริกา โดยทีมชาติไทยได้เข้าร่วมในการแข่งขันฤดูร้อนอีกครั้งภายหลังจากการคว่ำบาตรโอลิมปิก 1980
สังคมนิยมแบบเสรีนิยม
สังคมนิยมแบบเสรีนิยม (liberal socialism) เป็นปรัชญาการเมืองสังคมนิยมซึ่งรวมหลักการเสรีนิยมไว้ด้วย สังคมนิยมแบบเสรีนิยมไม่มีเป้าหมายยกเลิกทุนนิยมแล้วใช้เศรษฐกิจแบบสังคมนิยมแทน แต่สนับสนุนเศรษฐกิจแบบผสมซึ่งมีทั้งทรัพย์สินสาธารณะและส่วนบุคคลในสินค้าทุน
แม้สังคมนิยมแบบเสรีนิยมสนับสนุนเศรษฐกิจแบบตลาดอย่างไม่มีข้อสงสัย แต่ระบุการผูกขาดทางกฎหมายและที่ทำขึ้นว่าเป็นความผิดของทุนนิยม ฉะนั้นจึงคัดค้านเสรีนิยมทางเศรษฐกิจปล่อยให้ทำไปที่ไม่มีการควบคุมทั้งหมด สังคมนิยมแบบเสรีนิยมถือว่าทั้งเสรีภาพและความเสมอภาคเข้ากันได้และพึ่งพาอาศัยกัน หลักการซึ่งสามารถอธิบายได้ว่าเป็น "สังคมนิยมแบบเสรีนิยม" ยึดหรือพัฒนาโดยนักปรัชญา เช่น จอห์น สจวต มิล, จอห์น ดูอี เป็นต้น สังคมนิยมแบบเสรีนิยมโดดเด่นเป็นพิเศษในการเมืองอังกฤษและอิตาลี
กีฬากรีฑาในโอลิมปิกฤดูร้อน 2020 – วิ่ง 1,500 เมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – วิ่ง 1,500 เมตร บุคคลชาย มีกำหนดจัดขึ้นระหว่างวันที่ 3-7 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 50 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
สถาบันรับรองคุณภาพสถานพยาบาล (องค์การมหาชน)
สถาบันรับรองคุณภาพสถานพยาบาล (องค์การมหาชน) หรือ สรพ. มีที่มาจากงานวิจัยกลไกส่งเสริมการพัฒนาคุณภาพโรงพยาบาลโดยสถาบันวิจัยระบบสาธารณสุข (สวรส.) เมื่อปี 2540 และก่อตัวเป็นสถาบันภายใต้สถาบันวิจัยระบบสาธารณสุขเมื่อปี 2542 ในชื่อว่า "สถาบันพัฒนาและรับรองคุณภาพโรงพยาบาล" (พรพ.) โดยมีการดำเนินงานภายใต้หลักการสำคัญคือ "องค์กรที่เป็นกลาง มีความน่าเชื่อถือ คล่องตัว มีการดำเนินการบนพื้นฐานวิชาการ สอดคล้องกับบริบทสาธารณสุขและวัฒนธรรมของประเทศ"
สถาบันรับรองคุณภาพสถานพยาบาลมีบทบาทอย่างสูงในการยกระดับมาตรฐานและคุณภาพการให้บริการของสถานพยาบาลอย่างต่อเนื่อง ดังนั้น เพื่อให้สถาบันแห่งนี้มีสถานะที่เป็นที่น่าเชื่อถือของสังคมและเป็นองค์กรที่มีความมั่นคงของการดำเนินงานในระยะยาว จึงได้จัดตั้งสถาบันรับรองคุณภาพสถานพยาบาล (องค์การมหาชน) ขึ้น โดยออกเป็นพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) พ.ศ. 2552  ตั้งแต่วันที่ 22 มิถุนายน 2552
จากการประเมินองค์การมหาชนของสำนักงาน ก.พ.ร. เมื่อปี พ.ศ. 2562 พบว่าสถาบันรับรองคุณภาพสถานพยาบาล (องค์การมหาชน) ได้รับการประเมินในระดับมาตรฐาน
ฟร็องซัว โกลด เดอ บูเย
ฟร็องซัว โกลด อามูร์ ดูว์ ชารีโยล มาร์กี เดอ บูเย (François Claude Amour du Chariol, marquis de Bouillé; 19 พฤศจิกายน ค.ศ. 1739 – 14 พฤศจิกายน ค.ศ. 1800) เป็นนายพลชาวฝรั่งเศส ภายหลังจากได้มีชื่อเสียงโด่งดังในสงครามเจ็ดปี เขาได้รับการแต่งตั้งให้เป็นผู้ว่าการทหารแห่งกัวเดอลุปในปี ค.ศ. 1768 ความสำเร็จทางทหารที่เป็นที่เลื่องลือของเขาเกิดขึ้นในหมู่เกาะเวสต์อินดีสในช่วงสงครามประกาศอิสรภาพอเมริกา ที่ซึ่งเขาได้เข้าไปมีส่วนเกี่ยวข้องกับฝรั่งเศสยึดทรัพย์สินจำนวนหนึ่งของบริติช ภายหลังสงคราม เขาได้เดินทางกลับฝรั่งเศส ซึ่งเขาได้ดำรงตำแหน่งเป็นผู้บัญชาการทหารในภาคตะวันออกเฉียงเหนือของประเทศในช่วงเวลาของการปฏิวัติฝรั่งเศส ด้วยความยึดมั่นต่อลัทธิกษัตริยนิยม เขาได้เป็นผู้สมรู้ร่วมคิดที่สำคัญที่เกี่ยวข้องกับการลักลอบพาพระมหากษัตริย์และพระบรมวงศ์ในการหลบหนีซึ่งล้มเหลวใน ค.ศ. 1791 ด้วยความล้มเหลวในครั้งนี้ทำให้บลูเยต้องลี้ภัยออกนอกประเทศ เขายังคงมีบทบาทหน้าที่ในการให้คำปรึกษาแก่สมาชิกของสหสัมพันธมิตรครั้งที่หนึ่ง ซึ่งทำการต่อต้านกองทัพของฝ่ายปฏิวัติฝรั่งเศสในช่วงปีแรกของสงครามปฏิวัติฝรั่งเศส เขาเสียชีวิตลงในขณะที่ลี้ภัยอยู่ในกรุงลอนดอน และถูกกล่าวขานว่า เป็นผู้นิยมกษัตริย์ซึ่งเป็นที่เกลียดชังของประชาชน ซึ่งปรากฏในเนื้อเพลง ลามาร์แซแยซ เพลงประจำชาติฝรั่งเศส
17391800
รายชื่อผู้ได้รับรางวัลอีก็อต
รางวัลอีก็อต (EGOT) เป็นชื่อรางวัลที่ย่อมาจากรางวัลเอมมี (Emmy), แกรมมี (Grammy), ออสการ์ (Oscar), และโทนี (Tony) เป็นชื่อที่มอบให้แก่ผู้ที่ได้รับรางวัลด้านความบันเทิงที่สำคัญของอเมริกาทั้งสี่รางวัลตามลำดับ รางวัลเหล่านี้ยกย่องความสำเร็จที่โดดเด่นในวงการโทรทัศน์ การบันทึกเสียง ภาพยนตร์ และละครบรอดเวย์ ความสำเร็จสูงสุดของการได้รับรางวัลอีก็อตจะได้รับการขนานนามว่าเป็น "แกรนด์สแลม" (grand slam) ของธุรกิจการแสดง ปัจจุบันมีผู้ได้รับรางวัลนี้รวม 18 คนในขณะที่อีก 5 คนได้รับรางวัลกิตติมศักดิ์หรือรางวัลพิเศษ
ตัวย่ออีก็อตได้รับการประกาศเกียรติคุณจากนักแสดงฟิลิป ไมเคิล ทอมัสในช่วงปลายปี ค.ศ. 1984 เมื่อบทบาทของเขาในละครโทรทัศน์เรื่อง มือปราบไมอามี ทำให้เขามีชื่อเสียงอย่างมาก และเขาได้แสดงความปรารถนาที่จะบรรลุอีก็อตภายในห้าปี (ทอมัสยังไม่ได้รับการเสนอชื่อเข้าชิงรางวัลอีก็อต) คำย่อนี้ได้รับการยอมรับในวงกว้างมากขึ้นหลังจากตอน 30 ร็อก ในปี ค.ศ. 2009 ที่แนะนำการมีสถานะอีก็อตเป็นโครงเนื้อเรื่อง
ผู้ชนะอีก็อต
หมายเหตุ
อีก็อตที่ไม่ใช่การแข่งขัน
ศิลปินเพิ่มเติมอีกห้าคนได้รับรางวัลทั้งสี่รางวัล แม้ว่ารางวัลหนึ่งจะมอบให้เป็นรางวัลกิตติมศักดิ์หรือรางวัลอื่นที่คล้ายคลึงกัน: บาร์บรา สไตรแซนด์ไม่ได้รับรางวัลโทนีในระดับการแข่งขัน ส่วนไลซา มินเนลลิไม่ได้รับรางวัลแกรมมีในระดับการแข่งขัน และแฮร์รี เบลาฟอนเต, เจมส์ เอิร์ล โจนส์ และควินซี โจนส์ ไม่ได้รับรางวัลออสการ์ในระดับการแข่งขัน
แหล่งข้อมูลอื่น
เอนเตอร์เทนเมนต์วีกลี: 18 ดาวที่เป็นผู้ชนะอีก็อต
ประเทศไทยในโอลิมปิกฤดูร้อน 1976
'''ประเทศไทยเข้าร่วมการแข่งขันโอลิมปิกฤดูร้อน พ.ศ. 2519''' ที่มอนทรีออล แคนาดา โดยมีนักกีฬา 42 คน ชาย 39 คน หญิง 3 คน แข่งขันใน กีฬา 11 ประเภท ครั้งนี้ประเทศไทยได้เหรียญรางวัลเป็นครั้งแรก จากพเยาว์ พูนธรัตน์ ในกีฬามวยสากลสมัครเล่น ส่งผลให้ไทยเป็นประเทศที่สามในเอเชียตะวันออกเฉียงใต้ที่ได้เหรียญรางวัลในกีฬาโอลิมปิก รองจากฟิลิปปินส์ (เหรียญทองแดง กีฬาว่ายน้ำ พ.ศ. 2471) และสิงคโปร์ (เหรียญเงินกีฬายกน้ำหนัก พ.ศ. 2503) และต้องรออีก 20 ปี ประเทศไทยจึงจะได้เหรียญทองแรกในกีฬาโอลิมปิก ใน พ.ศ. 2539
กีฬากรีฑา
มีนักกีฬา 4 คน
กีฬาจักรยาน
มีนักกีฬา 7 คน
กีฬาฟันดาบ
มีนักกีฬา 5 คน (ทีม 4 คน ตัวสำรอง 1 คน): เสน่ห์ เชาว์สุรินทร์, ทวีวัฒน์ หุราพันธ์, สุทธิพงษ์ สันติเทวกุล, เริงยศ ศรีวรพงษ์พันธ์, สมชัย ตรังเจริญงาม
กีฬามวยสากลสมัครเล่น
มีนักกีฬา 5 คน
กีฬายกน้ำหนัก
มีนักกีฬา 1 คน
กีฬายิงธนู
มีนักกีฬา 3 คน: อมรรัตน์ แก้วไพฑูรย์, วัลลภ โพทะยะ, วิจิตร สุขสมปอง
กีฬายิงปืน
มีนักกีฬา 13 คน
กีฬายูโด
มีนักกีฬา 1 คน
กีฬาเรือใบ
มีนักกีฬา 2 คน
ปรมาจารย์ลัทธิมาร (ละครโทรทัศน์)
เนื้อเรื่อง
ยุทธภพถูกปกครองโดยผู้นำตระกูลเวินที่ใช้วิชามาร ครอบงำเหล่าตระกูลอื่น ๆ อย่าง ตระกูลหลาน ตระกูลเจียง ตระกูลเนี่ย และตระกูลจิน  เว่ยอู๋เซียนกลายเป็นเพื่อนอย่างรวดเร็วกับคนตรงอย่าง หลานวั่งจี  ระหว่างการเดินทางผจญภัยของพวกเขา  ทั้งคู่ค้นพบว่าผู้นำตระกูลเวินเป็นผู้อยู่เบื้องหลังเหตุการร้ายกาจที่สร้างความปั่นป่วนไปทั่ว   จนทำให้เหล่าตระกูลเซียนต้องเร่งหาทางจัดการ
ความพยายามของเว่ยอู๋เซี่ยนในการปกป้องสมาชิกตระกูลเวินหลายคนที่เป็นผู้บริสุทธิ์จากการลงโทษโดยอยุติธรรม นำไปสู่หายนะครั้งใหญ่ และเขาเองก็ยังต้องสังเวยไปในหายนะนั้น เว่ยอู๋เซียนปรากฏกายอีกครั้งเมื่อ 16 ปีให้หลัง และกลับมาร่วมเดินทางกับ หลานวั่งจี ในการไขปริศนาฆาตกรรมหลากหลายคดีจนได้พบกับตัวการที่แท้จริง
เพลงประกอบละคร
ผู้ประพันธ์เพลงประกอบละคร ได้แก่ Lin Hai   โดยมีเพลงธีมที่เคยมีชื่อว่า วั่งเซี่ยน "忘羡" (pinyin: Wàngxiàn) ก่อนที่จะเปลี่ยนชื่อตั้งแต่ตอนที่ 11 ว่า อู๋จี "无羁 (pinyin: Wú jī;)". ร้องโดยนักแสดงนำของเรื่องคือ เซียว จ้าน และ หวัง อีปั๋ว
เพลงธีม เพลงอินเซิร์ต และเพลงคาแร็กเตอร์ ฉบับนักร้องรวม 16 เพลงมีให้ฟังทาง JOOX ประเทศไทย ตั้งแต่ 9 ก.ค.2562
อัลบั้มสกอร์ประกอบละคร ปรมาจารย์ลัทธิมาร The Untamed Original Soundtrack โดยศิลปิน Lin Hai จำนวน 21 เพลง ออกขายในประเทศไทยทาง iTunes ตั้งแต่ 22 ส.ค.2562 และมีให้ฟังทาง JOOX ประเทศไทย ตั้งแต่ 16 ส.ค.2562 รวมทั้งทาง Spotify Thailand ด้วย
เสียงตอบรับ
สำหรับในประเทศไทย ปรมาจารย์ลัทธิมาร ออกอากาศพร้อมกับประเทศจีนทางแพล็ตฟอร์ม WeTV ซึ่งเป็นบริการวิดีโอสตรีมมิ่งสาขาต่างประเทศของ Tencent Video ประเทศจีน ได้รับคำชื่นชมจากนักวิจารณ์หนังสือพิมพ์ มติชน ว่าเป็นละครที่"สร้างความเพลิดเพลินสนุกสนานจนใช้เวลาไม่นานก็ดูจบ" และชื่นชมเรื่องการนำเสนอคำสอน "การจะตัดสินว่าใครดีใครไม่ดี  นอกจากจะต้องใช้เวลาพิสูจน์แล้ว ยังต้องพิสูจน์กันบ่อย ๆ อีกด้วย  พิสูจน์ด้วยหลักธรรมที่เป็นมาตรฐานของความดี"  ผู้ศึกษาด้านกู่ฉินและปรัชญาจีนเขียนบทความว่าการตั้งชื่อตัวละคร การวางลักษณะนิสัยและความเป็นไปในยุทธภพของตัวละคร เว่ยอู๋เซี่ยนและหลานวั่งจีแสดงให้เห็นว่าผู้ประพันธ์เป็นผู้ศึกษา แนวคิดเต๋า  ผู้จัดการออนไลน์ ยกให้ปรมาจารย์ลิทธิมารเป็น "ซีรีส์จีนแห่งปี  สร้างความบันเทิงได้ทั้งกับผู้ชมรุ่นใหม่ที่โตมากับซีรีส์จีนที่เน้นเทคนิคพิเศษ ส่วนผู้ชมรุ่นใหญ่ที่คุ้นเคยซีรีส์แนวจอมยุทธก็น่าจะดูได้เช่นเดียวกัน"
ในด้านความนิยมในประเทศไทย ปรมาจารย์ลัทธิมารมีกระแสความนิยมถูกพูดถึงเป็นอย่างมากในโลกโซเชียล ส่งให้ชื่อของละครติดเทรนด์ แฮชแท็ก ทวิตเตอร์ อันดับ 1 ติดต่อกันถึง 3 วันที่ออกอากาศ ในช่วงเวลาไพรม์ไทม์ แซงหน้าละครไทย รายการไอดอลเกาหลี และทุกกระแสดราม่า ตลอดช่วงเวลาการฉาย      โดย Tencent เปิดเผยว่า "ปรมาจารย์ลัทธิมาร" ช่วยดันยอดผู้ใช้งาน WeTV Thailand โตขึ้น 250% และมียอดดาวน์โหลดเฉลี่ยเดือนละล้าน
ปรมาจารย์ลัทธิมาร เป็นซีรีส์จีนเรื่องแรกที่สร้างปรากฏการณ์บนโซเซียลมีเดียของไทย ถือเป็นการปลุกกระแสยุคทองของซีรีส์จีนและอุตสาหกรรมบันเทิงจีนในประเทศไทยให้ได้รับความนิยมมากขึ้นอีกครั้ง จนทำให้คว้ารางวัล 7th Thailand Headlines Person of The Year 2019 สาขา The Most Influential Award โดยรับการยกย่องให้เป็น "ซีรีส์จีนยอดนิยมแห่งปี"
หลังจากออกอากาศจนอวสานในประเทศจีนและไทยแล้ว ปรมาจารย์ลัทธิมาร ได้ถูกซื้อลิขสิทธิ์ไปฉายในประเทศเอเชียอื่น ๆ รวมถึง เกาหลีใต้ และวางแผนฉายในญี่ปุ่นและกัมพูชาด้วย
ปรมาจารย์ลัทธิมาร กลายเป็นหนึ่งในซีรีส์จีนที่โด่งดังที่สุดในรอบหลายปี Netflix จึงได้ซื้อลิทธิ์ไปสตรีมในเกือบทุกประเทศทั่วโลก ครอบคลุมทวีปอเมริกาเหนือ อเมริกาใต้ ยุโรป เอเชีย ร่วมถึง Netflix ประเทศไทย เริ่มต้นสตรีมตั้งแต่วันที่ 25 ต.ค.2562
ในวันที่ 20 ก.พ.2565 ช่อง 9 MCOT HD ได้มีการนำ ซีรีส์ปรมาจารย์ลัทธิมาร มาฉายผ่านทางโทรทัศน์ทุกวันเสาร์ - อาทิตย์ เวลา 14.00 น. โดยในวันแรกที่มีการฉายซีรีส์ตอนที่ 1 นั้น ส่งผลให้ ปรมาจารย์ลัทธิมาร กลับมาติดเทรนด์ทวิตเตอร์อันดับ 1 ในไทย ตลาดระยะเวลาการฉายและยังติดเทรนด์ทวิตเตอร์เตอร์ในอันดับที่ 4 ของโลกอีกด้วย
ภาคแยก
ภาพยนตร์ออกฉายออนไลน์จำนวน 2 เรื่อง เป็นภาคแยกจากละคร
ปรมาจารย์ลัทธิมาร The Living Dead
ออกอากาศออนไลน์ในประเทศจีนทาง iQIYI และต่างประเทศสามารถรับชมได้ทางแอพลิเคชั่น iQIYI (บรรยายไทย / สมัคร VIP) ได้ตั้งแต่ 7 พฤศจิกายน 2562 และทาง WeTV Thailand (บรรยายไทย / ระบบเช่า) ได้ตั้งแต่ 11 พฤศจิกายน 2562
เป็นภาคต่อของละครโดยเน้นไปที่ตัวละคร เวินหนิง และ หลาน ซือจุย ที่เดินทางค้นหาความจริงในอดีต
Fatal Journey
Fatal Journey  เป็นเรื่องราวของตระกูลเนี่ย ที่มีเนี่ยหมิงเจวี๋ยเป็นประมุข และเนี่ยหวายซังผู้เป็นน้อง ทั้งสองได้ออกไปซ่อมแซมสุสานของตระกูลเนี่ย ทั้งสองพี่น้องได้ร่วมฝ่าฝันอุปสรรคที่สุสานได้สำเร็จลุล่วง แต่เมื่อเดินทางกลับตระกูลเนี่ยได้ไม่นานกลับมีเรื่องไม่คาดคิดเกิดขึ้น และมีจินกวงเหยาร่วมด้วย
แซ็งเตเตียน (แก้ความกำกวม)
แซ็งเตเตียน (Saint-Étienne) เป็นภาษาฝรั่งเศสที่หมายถึง นักบุญสเทเฟน (Saint Stephen)
แซ็งเตเตียน อาจหมายถึง:
สายหลักเซกิโฮกุ
รถไฟฮกไกโดสายหลักเซกิโฮกุ (石北本線 (Sekihoku-honsen)) เป็นเส้นทางรถไฟในจังหวัดฮกไกโด ระหว่างสถานีชิงอาซาฮิกาวะ นครอาซาฮิกาวะ ถึงสถานีอาบาชิริ นครอาบาชิริ ดำเนินงานโดย JR ฮกไกโด
รายชื่อแผ่นดินไหวนำและแผ่นดินไหวตามแผ่นดินไหวและคลื่นสึนามิในโทโฮกุ พ.ศ. 2554
นี่คือ รายชื่อแผ่นดินไหวนำและแผ่นดินไหวตามแผ่นดินไหวและคลื่นสึนามิในโทโฮกุ พ.ศ. 2554 และจนถึงปัจจุบัน ญี่ปุ่นประสบแผ่นดินไหวตามมากกว่า 900 ครั้ง นับแต่วันที่ 11 มีนาคม พ.ศ. 2554 โดยมีแผ่นดินไหวตามราว 60 ครั้งที่มีความรุนแรงมากกว่า 6.0 แมกนิจูด และสามครั้งมากกว่า 7.0 แมกนิจูด แผ่นดินไหวนำและแผ่นดินไหวตามที่ปรากฏด้านล่างนี้มีความรุนแรงมากกว่า 7.0 แมกนิจูด หรือมีความรุนแรงมากกว่า 6 ล่าง ตามมาตราชินโด เวลา ความรุนแรง พิกัดภูมิศาสตร์ และความลึก เป็นข้อมูลจากสำนักงานสำรวจธรณีวิทยาสหรัฐ
แผ่นดินไหวที่อาจเกี่ยวเนื่อง
ด้านล่างนี้เป็นแผ่นดินไหวที่ยังไม่มีข้อสรุปที่ชัดเจนเกี่ยวกับความเป็นไปได้ที่จะเกี่ยวเนื่องกับเหตุการณ์แผ่นดินไหวครั้งใหญ่เมื่อวันที่ 11 มีนาคม พ.ศ. 2554
แหล่งข้อมูลอื่น
Землетрясение в префектуре Фукусима (2011)
รอยขูดขีดเขียน
รอยขูดขีดเขียน (graffiti) เป็นภาพวาดที่เกิดจากการขีดเขียนไปบนผนัง คำ "graffiti" เป็นคำศัพท์ที่มาจากภาษากรีก grafito ซึ่งแปลว่าการเขียนภาพลงบนผนังหรือกำแพงในสมัยโบราณ โดยที่รู้จักกันทั่วไปจะมีลักษณะของการพ่น (bombing) เซ็นชื่อ หรือเป็นการเซ็นลายเซ็น โดยเริ่มต้นจากเมืองฟิลาเดลเฟียในรัฐเพนซิลเวเนีย สหรัฐอเมริกา จากนั้นจึงแพร่หลายในนิวยอร์กช่วงยุคคริสต์ทศวรรษที่ 60
ความหมาย
จากหนังสือ Freight Train Graffitti ให้คำนิยามรอยขูดขีดเขียนว่า "รอยขูดขีดเขียนถือเป็นวัฒนธรรมนอกกระแสที่เปรียบได้กับสัญลักษณ์ของความเป็น ขบถ ราวกับว่ามันก่อให้เกิดความรู้สึกซาบซ่าน เป็นสุข เมื่อยามที่ศิลปินรอยขูดขีดเขียนได้ท้าทายต่ออำนาจของเจ้าหน้าที่รัฐที่พยายามกีดกันกำจัดรอยขูดขีดเขียนให้หมดไป"
ขณะที่ นิโคลัส แกนซ์ ผู้เขียน Graffiti World อธิบายไว้ว่า คำว่า graffitti ที่มาจาก graffitto ในภาษาอิตาลี ที่แปลว่า รอยจารึก หรือ รอยขีดข่วน อาจกล่าวได้ว่ารอยขูดขีดเขียนถือกำเนิดขึ้นบนโลกมานานแล้ว พร้อมๆ กับกำเนิดของอารยธรรมต่าง ๆ ไม่ว่าจะเป็นอักษรฮีโรกลิฟฟิก ภาพเขียนสีตามผนังถ้ำ ก็อาจถือว่าเป็นรอยขูดขีดเขียนได้เช่นกัน
ประเทศไทยในโอลิมปิกฤดูร้อน 1988
เหรียญทองแดง
ผจญ มูลสัน มวยสากลสมัครเล่น รุ่นแบนตั้มเวท
กีฬากรีฑา
มีนักกีฬา 6 คน
กีฬามวยสากลสมัครเล่น
มีนักกีฬา 6 คน
กีฬายิงปืน
มีนักกีฬา 3 คน
กีฬาเรือใบ
มีนักกีฬา 1 คน
รอยขูดขีดเขียน
ประวัติ
ในช่วยปลายทศวรรษที่ 60 รอยขูดขีดเขียนเดินทางเข้าสู่นิวยอร์ก โดย JULIO204 ไรเตอร์จากสลัมย่านบรองซ์นำเข้าไปเผยแพร่ ต่อมาในปี ค.ศ. 1969 ที่นิวยอร์ก "ทากิ" ไรเตอร์ชื่อดังที่ได้รับการกล่าวขานว่าเป็นสัญลักษณ์แห่งการเริ่มต้นยุคสมัยของเหล่าไรเตอร์หรือนักเขียนรอยขูดขีดเขียนโดยแท้จริง เมื่อคำว่า TAKI 183 ของเขา ได้รับการสัมภาษณ์และเปิดเผย ตีพิมพ์ภาพลายเซ็นของเขาในหนังสือพิมพ์นิวยอร์กไทม์ส คำว่า TAKI 183 ที่เขาเขียนปรากฏให้เห็นทั้งในรถไฟใต้ดินและสถานที่สำคัญอย่างบรอดเวย์ สนามบินเคนเนดี รวมทั้งที่ต่าง ๆ ทั้งในนิวเจอร์ซีย์ คอนเนตทิคัต และสถานที่อื่น ๆ ทั่วนิวยอร์ก
หลังจากหนังสือพิมพ์ฉบับนี้ได้วางแผง วัยรุ่นจำนวนไม่น้อยต่างประทับใจในชื่อเสียงของทากิ พวกเขาจึงเริ่มเขียนชื่อของตัวเองตามสถานที่สาธารณะ จนค่อย ๆ ได้รับความนิยมและคึกคักในเวลาต่อมา โดยเฉพาะอย่างยิ่งช่วงต้นทศวรรษที่ 70 รอยขูดขีดเขียนได้ถูกเขียนเต็มไปหมดจากไรเตอร์อย่าง TRACY168 StayHigh149 และ PHASE2 เริ่มเขียน "tag" (แท็ก) หรือลายเซ็นของตนตามโบกี้รถไฟ
ในปี ค.ศ. 1972 TOPCAT ได้นำเทคนิคใหม่ เข้าสู่นิวยอร์ก คือตัวอักษรยาว ๆ เก้งก้างเต็มพื้นที่คอนเทนเนอร์รถไฟ ต่อมารูปแบบนี้ได้รับความนิยมจากเหล่าไรเตอร์นิวยอร์ก และเรียกว่าเป็น "Broadway Elegant" ซึ่งมีลักษณะเป็นตัวอักษรที่เขียนต่อก่อเป็นแถวยาว ๆ
ปี ค.ศ. 1973 รอยขูดขีดเขียนปรากฏอยู่แทบทุกซอกมุมตึกในนิวยอร์ก ดังที่ ริชาร์ด โกด์สไตน์ เขียนลงนิวยอร์กแม็กกาซีนไว้ว่า "ดูเหมือนเหล่าวัยรุ่นหนุ่ม ๆ แทบจะไม่สนใจอะไรเลย นอกจากมองหาทำเลที่พวกเขาจะพ่นรอยขูดขีดเขียน" โกลด์สไตน์เองได้จัดให้มีการประกวดรางวัล "ทากิอวอร์ด" ขึ้นเพื่อคัดเลือกรอยขูดขีดเขียนที่เขาคิดว่าดีที่สุดในขณะนั้น โกลด์สไตน์กล่าวอีกว่า กระแสความคลั่งไคล้รอยขูดขีดเขียนในขณะนั้น ไม่ต่างจากความบ้าคลั่งที่พวกเขามีต่อดนตรียุคร็อกแอนด์โรลในยุคทศวรรษที่ 50 เลย
รอยขูดขีดเขียนได้รับความนิยมขึ้นอีก เมื่อไรเตอร์จากประเทศต่าง ๆ หรือแต่ละท้องถิ่นนำผลงานของตนไปเผยแพร่ตามที่ต่างๆ จากทั่วสหรัฐอเมริกาถูกส่งต่อไปหลายประเทศในยุโรป นอกจากนั้นยังมีการจัดกิจกรรมเกี่ยวกับรอยขูดขีดเขียนขึ้นอย่างต่อเนื่องที่ แอลเอ นิวยอร์ก หรือย่านมิดเวสต์ โดยงานแรก ๆ ที่ถูกบันทึกไว้คืองาน Frame Exhibition ที่แอลเอราวปี ค.ศ. 1988 และในปี ค.ศ. 1993-1996 Chicago Transit Authority (CTA) รับเป็นผู้สนับสนุนหลักในการจัดการแข่งขันรอยขูดขีดเขียน โดยผู้ชนะเลิศจะได้ทุนการศึกษาและได้เข้าเรียนในโรงเรียนสอนศิลปะ นับเป็นตัวอย่างแรก ๆ ของการนำรอยขูดขีดเขียนเข้าสู่ "พื้นที่จัดวาง" อย่างเป็นระบบ
กระแสรอยขูดขีดเขียนในระดับสากลได้เกิดขึ้นเมื่อเว็บไซต์รอยขูดขีดเขียน ที่ชื่อ Art Crimes ในโลกออนไลนด์เกิดขึ้นเป็นครั้งแรกเมื่อเดือน กันยายน ปี ค.ศ. 1994 โดยในปี 1999 อาร์ตไครมส์อ้างว่าเว็บไซต์ของเขามีภาพรอยขูดขีดเขียนมากกว่า 3,000 ภาพจาก 205 เมือง ใน 43 ประเทศทั่วโลก ซึ่งการเกิดของอาร์ตไครมส์ได้เกิดไรเตอร์หน้าใหม่และนิตยสารเกี่ยวกับรอยขูดขีดเขียนแพร่หลายขึ้น
ทุกวันนี้รอยขูดขีดเขียนพัฒนากลายเป็นแฟชั่นที่พบเห็นในชีวิตประจำวัน ทั้งลวดลายแท็กที่พบตามเสื้อผ้าแนวสตรีตอาร์ตไม่ว่าจะเป็นรองเท้าผ้าใบ ไปจนถึงมิวสิกวิดีโอโดยศิลปินฮิปฮอปในเอ็มทีวี ซึ่งมักมีภาพรอยขูดขีดเขียนปรากฏเป็นแบ็กกราวด์
รอยขูดขีดเขียนในประเทศไทย
รอยขูดขีดเขียนในประเทศไทยมีให้เห็นเป็นจำนวนมาก โดยเฉพาะกรุงเทพมหานคร ซึ่งจะพบเห็นตามอาคารหรือกำแพงที่ถูกทิ้งร้าง รวมถึงกำแพงและอาคารที่ยังมีผู้อยู่อาศัยด้วย ส่วนใหญ่รอยขูดขีดเขียนในประเทศไทยยังเป็นการแสดงออกทางศิลปะเท่านั้น ยังไม่มีการเสียดสีหรือล้อเลียนเรื่องราวต่างๆ ในสังคมมากนัก
หลังจากที่รอยขูดขีดเขียนครองความนิยมในหมู่วัยรุ่นไทยและได้พัฒนาขึ้นมาก ได้มีการประกวดรอยขูดขีดเขียนหรืองานแสดงสินค้า งานอีเวนต์ต่าง ๆ ที่นำรอยขูดขีดเขียนไปแสดง ไม่ว่าจะเป็นงาน Battle of the year ที่งานจัดประกวดรอยขูดขีดเขียน งาน MBK Graffitti Lesson 1 ที่จัดประกวดแข่งขันโชว์การพ่นรอยขูดขีดเขียนแนวสตรีทอาร์ต และเว็บไซต์กระปุกดอตคอมและพันธมิตรได้เคยร่วมจัดประกวดรอยขูดขีดเขียนพระบรมฉายาลักษณ์พระบาทสมเด็จพระเจ้าอยู่หัว รวมถึงงานแสดงนิทรรศการศิลปะ Keep on Keeping on เป็นต้น ซึ่งจากการจัดงานประกวดนี้เอง ไรเตอร์จำนวนไม่น้อยสามารถยึดรอยขูดขีดเขียนเป็นอาชีพหาเลี้ยงตัวเองได้อย่างสุจริต เช่นการนำรอยขูดขีดเขียนมาใช้ออกแบบร้านเสื้อผ้าแนวสตรีทอาร์ต ออกแบบร้านสเก็ตบอร์ด อย่างเช่น เอ็ม แห่งวงบุดด้า เบลส ที่เคยยึดเป็นอาชีพ
ในช่วงเหตุระเบิดในกรุงเทพมหานคร พ.ศ. 2549 ที่เกิดเหตุระเบิดกลางกรุง 8 จุด เจ้าหน้าที่ตำรวจได้แถลงข่าวว่าพบเบาะแสที่น่าจะเป็นของคนร้าย คือตัวอักษรซึ่งถูกเขียนบนตู้โทรศัพท์ คาดว่าอาจเป็นร่องรอยที่กลุ่มมือวางระเบิดทิ้งเอาไว้เพื่อส่งสัญญาณบางอย่าง คือตัวอักษรภาษาอังกฤษที่คล้าย IRK เกาะเกี่ยวกัน ส่งผลให้เจ้าหน้าที่ตำรวจวิเคราะห์ว่า สัญลักษณ์ดังกล่าวจะเป็นของ JI หรือกลุ่มเจมาห์ อิสลามิยาห์ กลุ่ม RKK หรืออาจโยงใยไปได้ถึงกบฏ IRA ซึ่งจริง ๆ แล้วตัวหนังสือภาษาอังกฤษที่คล้าย IRK นั้นคือแท็กที่เขียนว่า IRIE หรือรอยขูดขีดเขียนแบบหนึ่งที่พบเห็นได้บ่อย
รายการความเข้าใจผิดที่พบบ่อย
ฅ รายการความเข้าใจผิดที่พบบ่อย นี้แก้ความเชื่อและความเข้าใจผิด ๆ ที่แพร่หลายในปัจจุบัน ในประเด็นต่าง ๆ ที่น่าสนใจ โดยมีแหล่งอ้างอิงที่ได้กำหนดความเข้าใจผิดคู่กับความจริงแต่ละอย่างแล้ว ให้สังเกตว่า แต่ละรายการเขียนโดยเป็นการแก้ไข และอาจไม่ได้กล่าวถึงความเข้าใจผิดเองตรง ๆ
ชื่ออาหาร
ชื่อของอาหารหลายชนิดสามารถสร้างความสับสน เนื่องจากชื่อนั้นไม่เกี่ยวข้องกับทั้งถิ่นที่มาหรือส่วนประกอบเลย ในขณะที่อาหารอีกหลายชนิดมีชื่อเรียกชวนหัวเราะ สาเหตุที่เป็นไปได้ก็คืออาหารบางชนิดตั้งชื่อตามสถานที่มีชื่อเสียง แต่ไม่ได้เป็นอาหารดั้งเดิมของที่แห่งนั้น บางชื่อเกิดจากการแปลความหมายผิดหรือออกเสียงผิดจากชื่อในภาษาดั้งเดิม
วิกฤตการณ์การเงินในเอเชีย พ.ศ. 2540
'''วิกฤตการณ์การเงินในเอเชีย พ.ศ. 2540 หรือเรียกทั่วไปในประเทศไทยว่า “วิกฤตต้มยำกุ้ง'''” เป็นช่วงวิกฤตการณ์ทางการเงินซึ่งส่งผลกระทบถึงหลายประเทศในทวีปเอเชียเริ่มตั้งแต่เดือนกรกฎาคม พ.ศ. 2540 ก่อให้เกิดความกลัวว่าจะเกิดการล่มสลายทางเศรษฐกิจทั่วโลกเนื่องจากการแพร่ระบาดทางการเงิน
วิกฤตดังกล่าวเริ่มขึ้นในประเทศไทย เมื่อค่าเงินบาทลดลงอย่างมากอันเกิดจากการตัดสินใจของรัฐบาลไทย ซึ่งมีพลเอกชวลิต ยงใจยุทธเป็นนายกรัฐมนตรี ที่ลอยตัวค่าเงินบาท ตัดการอิงเงินสกุลดอลลาร์สหรัฐ หลังจากความพยายามทั้งหมดที่จะสนับสนุนค่าเงินบาทเมื่อเผชิญกับการแผ่ขยายแบบเกินเลยทางการเงิน (financial overextension) อย่างรุนแรง โดยเฉพาะอย่างยิ่งส่วนขับเคลื่อนอสังหาริมทรัพย์ ในเวลานั้น ประเทศไทยมีภาระหนี้สาธารณะ และเมื่อวิกฤตดังกล่าวขยายออกนอกประเทศ ค่าเงินของประเทศส่วนใหญ่ในเอเชียตะวันออกเฉียงใต้และญี่ปุ่นก็ได้ทรุดตัวลงเช่นกัน ตลาดหลักทรัพย์ปรับตัวลดลงและรวมไปถึงราคาสินทรัพย์อื่น ๆ และทำให้หนี้เอกชนเพิ่มสูงขึ้น
แม้จะทราบกันดีแล้วว่าวิกฤตการณ์นี้มีอยู่และมีผลกระทบอย่างไร แต่ที่ยังไม่ชัดเจนคือสาเหตุของวิกฤตการณ์ดังกล่าว เช่นเดียวกับขอบเขตและทางแก้ไข อินโดนีเซีย เกาหลีใต้ และไทยได้รับผลกระทบมากที่สุดจากวิกฤตการณ์ดังกล่าว ฮ่องกง มาเลเซีย ลาวและฟิลิปปินส์ก็เผชิญกับปัญหาค่าเงินทรุดเช่นกัน สาธารณรัฐประชาชนจีน อินเดีย ไต้หวัน สิงคโปร์ บรูไนและเวียดนามได้รับผลกระทบน้อยกว่า ถึงแม้ว่าทุกประเทศที่กล่าวมานี้จะได้รับผลกระทบจากการสูญเสียอุปสงค์และความเชื่อมั่นตลอดภูมิภาค
สัดส่วนหนี้ต่างประเทศต่อจีดีพีเพิ่มสูงขึ้นจาก 100% เป็น 167% ในสี่ประเทศใหญ่อาเซียน ระหว่างปี พ.ศ. 2536 - 2538 ก่อนจะขึ้นไปสูงถึง 180% ในช่วงที่วิกฤตการณ์เลวร้ายที่สุด ในเกาหลีใต้ สัดส่วนดังกล่าวเพิ่มขึ้นจาก 13% เป็น 21% และแตะระดับสูงสุดที่ 40% ขณะที่ประเทศอุตสาหกรรมใหม่ที่อยู่ทางเหนือได้รับผลกระทบน้อยกว่ามาก มีเพียงในไทยและเกาหลีใต้เท่านั้นที่หนี้สัดส่วนบริการต่อการส่งออกเพิ่มขึ้น
ถึงแม้ว่ารัฐบาลส่วนใหญ่ในเอเชียได้ออกนโยบายการเงินที่ดูแล้วสมบูรณ์ แต่กองทุนการเงินระหว่างประเทศ (ไอเอ็มเอฟ) ได้ก้าวเข้ามาเพื่อริเริ่มโครงการมูลค่า 40,000 ล้านดอลลาร์สหรัฐเพื่อรักษาเสถียรภาพของสกุลเงินในเกาหลีใต้ ไทย และอินโดนีเซีย ซึ่งเป็นประเทศที่ได้รับผลกระทบหนักที่สุดจากวิกฤตการณ์ดังกล่าว ความพยายามที่จะยับยั้งวิกฤตการณ์เศรษฐกิจระดับโลกได้ช่วยรักษาเสถียรภาพสถานการณ์ในประเทศในอินโดนีเซียได้เพียงเล็กน้อย ประธานาธิบดีซูฮาร์โตถูกบีบให้ลาออกจากตำแหน่งเมื่อวันที่ 21 พฤษภาคม พ.ศ. 2541 หลังจากครองอำนาจมายาวนานกว่า 30 ปี ท่ามกลางการจลาจลที่เกิดขึ้นอย่างแพร่หลายซึ่งมาจากการเพิ่มขึ้นของราคาสินค้าอย่างรุนแรง อันเป็นผลมาจากค่าเงินรูเปียห์อ่อนตัวลงอย่างร้ายแรง ผลกระทบของวิกฤตการณ์ดังกล่าวกินเวลาไปจนถึงสิ้นปี พ.ศ. 2541 ในปีเดียวกันนั้น อัตราการเติบโตทางเศรษฐกิจของฟิลิปปินส์ลดลงจนเกือบเป็นศูนย์ มีเพียงสิงคโปร์และไต้หวันเท่านั้นที่พิสูจน์แล้วว่าเกือบจะไม่ได้เป็นส่วนหนึ่งในวิกฤตการณ์เลย แต่ทั้งสองประเทศก็ยังได้รับผลกระทบอย่างรุนแรงตามปกติ สิงคโปร์ได้รับผลกระทบมากกว่าเนื่องจากขนาดและที่ตั้งทางภูมิศาสตร์ที่อยู่ระหว่างมาเลเซียกับอินโดนีเซีย อย่างไรก็ตาม จนถึงปี พ.ศ. 2542 นักวิเคราะห์ได้มองเห็นสัญญาณว่าเศรษฐกิจเอเชียกำลังเริ่มฟื้นตัว
ประวัติ
จนถึง พ.ศ. 2540 ทวีปเอเชียได้ดึงดูดการไหลเข้าของทุนรวมเกือบครึ่งเข้าไปในประเทศกำลังพัฒนา โดยเฉพาะอย่างยิ่งเศรษฐกิจในเอเชียตะวันออกเฉียงใต้ ซึ่งได้รักษาอัตราดอกเบี้ยที่สูงซึ่งดึงดูดนักลงทุนต่างชาติที่กำลังมองหาผลตอบแทนในอัตราที่สูง ผลคือ เศรษฐกิจในภูมิภาคมีเงินไหลเข้าในปริมาณมากและมูลค่าสินทรัพย์สะสมเพิ่มขึ้นอย่างมาก ในขณะเดียวกัน เศรษฐกิจภูมิภาคอย่างไทย มาเลเซีย อินโดนีเซีย สิงคโปร์และเกาหลีใต้มีอัตราการเติบโตทางเศรษฐกิจที่สูงมาก คิดเป็น 8-12% ของจีดีพี ในช่วงปลายคริสต์ทศวรรษ 198 และต้นคริสต์ทศวรรษ 199 สัมฤทธิ์ผลดังกล่าวได้รับการกล่าวถึงโดยสถาบันการเงิน ซึ่งรวมไปถึงไอเอ็มเอฟและธนาคารโลก และเป็นที่รู้จักกันว่าเป็นส่วนหนึ่งของ "ปาฏิหาริย์เศรษฐกิจเอเชีย"
สาเหตุ
คณะกรรมการศึกษาและเสนอแนะมาตรการเพิ่มประสิทธิภาพการบริหารจัดการระบบการเงินของประเทศ (ศปร.) สรุปว่า วิกฤตดังกล่าวเกิดจากการก่อหนี้ของเอกชน แต่การดำเนินการของภาครัฐที่ผิดพลาดทำให้วิกฤตบานปลาย คือ ธนาคารแห่งประเทศไทย (ธปท.) มีนโยบายเปิดตลาดเงิน พร้อมกับรักษาช่วงอัตราแลกเปลี่ยนที่แคบมาก ปล่อยให้เงินกู้ไหลเข้าประเทศปริมาณมากเกินควบคุม  ธปท. เลือกใช้วิธีใช้ swap ในการปกป้องค่าเงินบาท ซึ่งเป็นการทุ่มเงินสำรองระหว่างประเทศอย่างขาดความรอบคอบ ทั้งนี้ ธปท. ได้รับคำเตือนจากกองทุนการเงินระหว่างประเทศ (ไอเอ็มเอฟ) แล้ว
ศปร. ยังมองว่า ธปท. ไม่ได้ดำเนินการเปลี่ยนตัวผู้บริหารของธนาคารกรุงเทพฯ พาณิชย์การ จำกัด ซ้ำมีการเอื้อต่อผู้บริหารเดิมโดยตลอด และกองทุนเพื่อการฟื้นฟูและพัฒนาระบบสถาบันการเงินมีบทบาทผิดไปจากเจตนารมณ์ตามกฎหมาย บกพร่องในการฟื้นฟูกิจการ
โอเค (เพลงธงไชย แมคอินไตย์ และยัวร์บอยทีเจ)
"OKAY" เป็นซิงเกิลในปี พ.ศ. 2560 ของนักร้องธงไชย แมคอินไตย์ ร่วมกับ ยัวร์บอยทีเจ จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย จิรายุทธ ผโลประการ ,ศุภณัฐ เสวะกะ ,แต่งทำนองและเรียบเรียงโดย จิรายุทธ ผโลประการ ออกจำหน่ายในวันที่ 24 พฤศจิกายน พ.ศ. 2560 สังกัดค่ายจีเอ็มเอ็ม แกรมมี่
ส่วนมิวสิกวีดิโอเพลง เผยแพร่ครั้งแรกในวันที่ 9 กุมภาพันธ์ พ.ศ. 2561 เนื้อหาของเพลงพูดถึงเราจะรู้สึกดาวน์ รู้สึกแย่ รู้สึกไม่ดี แต่สามารถที่จะบอกกับทุกคนนี้ว่า Everything is gonna be ok. ทุกอย่างมันจะผ่านไปได้ ไม่ว่าเราจะเจอเรื่องราวจะเลวร้ายแค่ไหน ทุกอย่างมันจะโอเค
พระวรวงศ์เธอ พระองค์เจ้าอลังการ
มหาอำมาตย์ตรี นายพันตรี พระวรวงศ์เธอ พระองค์เจ้าอลังการ (19 พฤษภาคม พ.ศ. 2404 - 13 มีนาคม พ.ศ. 2479) เป็นพระโอรสใน สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ ประสูติแต่ หม่อมทรัพย์
พระประวัติ
พระวรวงศ์เธอ พระองค์เจ้าอลังการ พระนามเดิม หม่อมเจ้าอลังการ มาลากุล อดีตองคมนตรี อธิบดีกรมส่วย รัฐมนตรี ปลัดทูลฉลองกระทรวงพระคลังมหาสมบัติ สภานายกรัฐมนตรี บังคับการกรมพระคชบาล และข้าหลวงเทศาภิบาลมณฑลปราจีนบุรี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงพระกรุณาโปรดเกล้าโปรดกระหม่อมพระราชทานพระสุพรรณบัฏ สถาปนาขึ้นเป็น พระวรวงศ์เธอ พระองค์เจ้าอลังการ ถือศักดินา ๓๐๐๐ เมื่อวันที่ 10 พฤศจิกายน พ.ศ. 2443 เนื่องในวันฉัตรมงคล เครื่องยศในเวลารับพระสุพรรณบัฏ หีบหมากเสวยไม้แดงหุ้มทองคำลงยา ตราครุฑ 1 หีบ ทรงเป็นผู้ให้กำเนิดวงการภาพยนตร์ไทย โดยจัดให้มีการละเล่น ซีนีมาโตแครฟ จากกรุงปารีส ประเทศฝรั่งเศส ณ โรงละครหม่อมเจ้าอลังการ ข้างประตูสามยอด ถือเป็นครั้งแรกที่มีการจัดการฉายในประเทศไทย และเป็นวิวัฒนาการใหม่ในโลกขณะนั้น
พระโอรส-พระธิดา
ในหม่อมเจิม ศรียาภัย
ในหม่อมผาด
ในหม่อมนวล
ในหม่อมทรัพย์
ในหม่อมถนอม
ญาติไดโนเสาร์เจ้าเล่ห์ (แฟรนชายส์)
ญาติไดโนเสาร์เจ้าเล่ห์ (The Land Before Time) เป็นรายการผจญภัยของUniversal Studios หนังเริ่มผลิตในปี 1988 ในชื่อ ญาติไดโนเสาร์เจ้าเล่ห์ ที่ผลิตและกำกับโดยดอน บลูธ และผู้อำนวยการผลิตโดยจอร์จ ลูคัสและสตีเวน สปีลเบิร์ก
ภาพยนตร์
นี่คือรายการภาพยนตร์ของญาติไดโนเสาร์เจ้าเล่ห์ทั้ง 14 เรื่อง
ซีเกมส์ 2021
กีฬาซีเกมส์ 2021 (พ.ศ. 2564) (Đại hội Thể thao Đông Nam Á 2021) เป็นการจัดการแข่งขันซีเกมส์ ครั้งที่ 31 ซึ่งมีการกำหนดว่าจะจัดขึ้นที่ประเทศเวียดนามในช่วงเดือนพฤษภาคม พ.ศ. 2565 โดยจะแข่งขันจำนวนกีฬาทั้งสิ้น 40 ชนิดกีฬา 11 ประเทศ
ในแผนการตอนแรกนั้นมีการวางแผนว่าจะจัดในโฮจิมินห์ซิตีแต่การเป็นเจ้าภาพในเมืองนี้ต้องมีการก่อสร้างเพิ่ม จึงทำให้มีการเปลี่ยนแผนที่วางเอาไว้แล้วไปจัดที่ฮานอยแทนเนื่องจากฮานอยมีสิ่งอำนวยความสะดวกและสนามกีฬาที่พร้อมใช้งานอยู่แล้ว
การคัดเลือกเจ้าภาพ
ฮานอยและนครโฮจิมินห์ทั้ง 2 เมืองได้เสนอตัวเป็นเจ้าภาพจัดการแข่งขัน ในขณะที่นครโฮจิมินห์เป็นเมืองที่ได้รับความนิยมมากที่สุด แต่ฮานอยก็ถือว่าดีกว่าเมื่อพิจารณาจากสภาพของโครงสร้างพื้นฐานที่มีอยู่ ทั้งนี้เป็นไปตามคำสั่งของเหงียน เติ๊น สุง นายกรัฐมนตรีเวียดนาม ที่สั่งไม่ให้จังหวัดและเมืองต่าง ๆ สร้างสิ่งอำนวยความสะดวกใหม่สำหรับการแข่งขันกีฬาเพื่อลดค่าใช้จ่าย หลังประเทศประกาศขอถอนตัวจากการเป็นเจ้าภาพการแข่งขันกีฬาเอเชียนเกมส์ 2018 เนื่องจากอ้างข้อจำกัดทางการเงิน
ฮานอย
ตามข้อเสนอของฮานอยที่ส่งไปยังกระทรวงวัฒนธรรม กีฬา และการท่องเที่ยว ฮานอยจะใช้เงิน 1.7 ล้านล้านด่ง (77 ล้านดอลลาร์) เพื่อเตรียมการและดำเนินการจัดการแข่งขัน 2 สัปดาห์ในช่วงปลายเดือนพฤศจิกายนถึงธันวาคม คาดว่าจะได้รับคืน 97 ล้านด่ง (4.3 ล้านเหรียญสหรัฐ) จากลิขสิทธิ์ในการออกอากาศ โฆษณา ผู้สนับสนุน และการสนับสนุนอื่น ๆ
นครโฮจิมินห์
ในเดือนธันวาคม พ.ศ. 2560 คณะกรรมการเทศบาลนครโฮจิมินห์ของพรรคคอมมิวนิสต์ได้อนุมัติข้อเสนอให้เป็นเจ้าภาพตามข้อเสนอที่ได้เสนอไป ค่าใช้จ่ายจะอยู่ที่ 7.48 ล้านล้านด่ง (330 ล้านดอลลาร์สหรัฐ) โดยจะใช้ 6.6 ล้านล้านด่ง (290 ล้านดอลลาร์สหรัฐ) ในการปรับปรุงสิ่งอำนวยความสะดวกด้านกีฬา และ 904 พันล้านด่ง (40 ล้านดอลลาร์สหรัฐ) สำหรับค่าใช้จ่ายในการดำเนินการ นอกจากนี้การก่อสร้างสักเจี๊ยกสปอตส์คอมเพล็กซ์ต้องใช้เงิน 8.2 ล้านล้านด่ง (360 ล้านเหรียญสหรัฐ) และจะไม่มีการสร้างหมู่บ้านนักกีฬา การแข่งขันจะจัดขึ้นเป็นระยะเวลา 12 วันในช่วงกลางเดือนสิงหาคมและมีการแข่งขันกีฬา 30-36 รายการ จังหวัดด่งนายและจังหวัดบิ่ญเซืองจะเป็นเจ้าภาพส่วนหนึ่งของการจัดการแข่งขัน
การตัดสินใจ
เมื่อวันที่ 9 กรกฎาคม พ.ศ. 2561 รัฐบาลเวียดนามได้เลือกฮานอยเป็นเจ้าภาพการแข่งขันกีฬาซีเกมส์ครั้งที่ 31 และอาเซียนพาราเกมส์ 2022 เมื่อวันที่ 13 พฤศจิกายน พ.ศ. 2562 เหงียน ซวน ฟุก นายกรัฐมนตรีเวียดนามได้ลงนามสัญญาให้ฮานอยเป็นเจ้าภาพจัดการแข่งขัน แม้จะมีการเลื่อนกีฬาโอลิมปิกฤดูร้อน 2020 แต่การแข่งขันจะยังคงจัดขึ้นตั้งแต่ปลายเดือนพฤศจิกายนถึงต้นเดือนธันวาคม พ.ศ. 2564 สามเดือนหลังจากการแข่งขันกีฬาโอลิมปิกที่มีกำหนดใหม่ อาเซียนพาราเกมส์ครั้งที่ 11 จะจัดขึ้นในวันที่ 17–23 ธันวาคม พ.ศ. 2564 โดยสถานโทรทัศน์ประเทศเวียดนาม และวอยซ์ออฟเวียดนามได้รับการแต่งตั้งให้เป็นผู้ดำเนินรายการ
การเลื่อนเวลา
เดิมกำหนดจะจัดขึ้นตั้งแต่วันที่ 21 พฤศจิกายน ถึง 2 ธันวาคม พ.ศ. 2564 เนื่องจากการระบาดทั่วของโควิด-19 ทำให้การแข่งขันซีเกมส์ 2021 ต้องเลื่อนออกไปเป็นวันที่ 12 ถึง 23 พฤษภาคม พ.ศ. 2565
การเตรียมความพร้อมและพัฒนาการ
คณะกรรมการจัดการแข่งขันซีเกมส์ของประเทศเวียดนาม (SEAGOC) ก่อตั้งขึ้นในเดือนเมษายน พ.ศ. 2563 โดยมีหน้าที่ในการจัดเตรียม วางแผน และดำเนินการตามแผนเพื่อจัดการแข่งขัน
งบประมาณ
แผนงบประมาณที่ถูกเสนอโดยรัฐบาลเวียดนามสำหรับการจัดการแข่งขันซีเกมส์ในครั้งนี้ ถูกประมาณในขั้นต้นไว้ที่ 1.6 ล้านล้านด่ง (2.5 พันล้านบาท) ในจำนวนนั้น 9.803 แสนล้านด่ง (1.5 พันล้านบาท) จะถูกใช้เป็นค่าจัดงาน และอีก 6.023 แสนล้านด่ง (9.54 ร้อยล้านบาท) จะถูกใช้ในการปรับปรุงและการซ่อมแซมสิ่งอำนวยความสะดวกในการกำกับดูแลของกระทรวงวัฒนธรรม กีฬาและการท่องเที่ยวของเวียดนาม องค์การบริหารส่วนจังหวัดมีหน้าที่รับผิดชอบในการปรับปรุงสิ่งอำนวยความสะดวกที่อยู่ภายใต้อำนาจการบริหารของตน นอกจากการสร้างลู่ปั่นจักรยานใหม่ในจังหวัดฮหว่าบิ่ญและสนามเทนนิสในศูนย์ฝึกอบรมและการแข่งขันกีฬาฮานอย ก็ไม่มีสิ่งใดที่ถูกสร้างขึ้นเพิ่มเติ่มเพื่อจัดการแข่งขันในครั้งนี้
รายได้ที่คาดว่าจะได้รับ อยู่ที่ประมาณ 2.266 แสนล้านด่ง (3.6 ร้อยล้านบาท) แบ่งเป็น 1.366 แสนล้านด่งจากค่าที่พักของคณะตัวแทนของแต่ละประเทศและอีก 6.5 หมื่นล้านดองจากสิทธิ์ในการออกอากาศ
เนื่องจากการระบาดทั่วของโควิด-19 งบประมาณในการจัดการแข่งขันขันถูกตัดออก ในเดือนมกราคม 2565 รัฐบาลเวียดนามได้อนุมัติงบประมาณสำหรับการจัดการแข่งขันไว้ที่ 7.5 แสนล้านด่ง (1.2 พันล้านบาท) และในวันที่ 1 เมษายน 2565 รัฐบาลเวียดนามได้อนุมัติงบประมาณเพิ่มเติมสำหรับเกมส์อีก 4.49 แสนล้านด่ง (7.11 ร้อยล้านบาท) โดยเป็นเงินที่ถูกนำมาจากงบประมาณประเทศสำหรับการกีฬาและการฝึกร่างกายของปี 2565 ทางด้านกระทรวงและหน่วยงานกลางสี่แห่งได้รับเงิน 378.3 พันล้านดอง ในขณะที่ ฮานอยและจังหวัดอีก 11 จังหวัด ได้รับงบประมาณเพิ่มเติม 7.07 หมื่นล้านด่ง
ประเทศที่เข้าร่วม
ประเทศที่เข้าร่วมกีฬาซีเกมส์ 2021 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
ชนิดกีฬา
การแข่งขันกีฬาซีเกมส์ครั้งที่ 31 จะมีทั้งหมด 40 ชนิดกีฬา ซึ่งส่วนใหญ่เป็นกีฬาที่การแข่งขันในกีฬาโอลิมปิก
เพลงประจำการแข่งขัน
Let’s Shine ประพันธ์โดย ฮุย ตวน ขับร้องโดย ตัง ดวง, วาน ไม ฮวง, โฮ ง็อก ฮา, ไอแซค feat.แร็พโดย เดน วอ เนื้อหาสื่อถึงมนุษย์ที่เกิดมาโดยมีเป้าหมายในการฝ่าฟันอุปสรรคเพื่อมุ่งสู่เป้าหมายที่สูงยิ่งขึ้น การเดินทางผ่านเรื่องราวต่าง ๆ ที่เต็มไปด้วยความมุ่งมั่นทุ่มเท พยายาม และการสนับสนุนจากคนรอบข้าง
ริซะ นีงากิ
ประวัติ
นีงากิเกิดที่โยโกฮามะ จังหวัดคานางาวะ ใน ค.ศ. 2001 นีงากิเข้าร่วมกลุ่มมอร์นิงมูซูเมะพร้อมกับไอ ทากาฮาชิ, อาซามิ คนโนะ และมาโกโตะ โองาวะ
ในวันที่ 9 มกราคม ค.ศ. 2011 มีการประกาศว่า ไอ ทากาฮาชิจะจบการศึกษาจากมอร์นิงมูซูเมะกับเฮลโล! โปรเจกต์หลังจบทัวร์คอนเสิร์ตฤดูใบไม้ร่วง ค.ศ. 2011 ทำให้นีงากิ ดำรงตำแหน่งเป็นหัวหน้ากลุ่มแทน ต่อมาเธอจะจบการศึกษาจากมอร์นิงมูซูเมะและเฮลโล! โปรเจกต์ในวันสุดท้ายของทัวร์คอนเสิร์ตฤดูใบไม้ผลิที่สนามกีฬาต่อสู้ญี่ปุ่นในวันที่ 18 พฤษภาคม ในวันที่ 18 พฤษภาคม ค.ศ. 2012 นีงากิกับไอกะ มิตสึอิจบการศึกษาจากมอร์นิงมูซูเมะกับเฮลโล! โปรเจกต์.แล้วยกตำแหน่งหัวหน้ากลุ่มให้กับซายูมิ มิจิชิเงะ
ชีวิตส่วนตัว
นีงากิเริ่มออกเดตกับโยชิกาซุ โคตานิหลังแสดงด้วยกันใน ค.ศ. 2013 สองปีต่อมา ทั้งคู่แต่งงานในวันที่ 11 กรกฎาคม ค.ศ. 2016 แต่ในวันที่ 6 มกราคม ค.ศ. 2018 ทั้งคู่ประกาศในบล็อกว่าได้หย่ากันแล้ว
วันที่ 30 มิถุนายน ค.ศ. 2022 นีงากิได้ประกาศแต่งงานกับช่างภาพที่ชื่อว่า ยาสึทาเกะ ยามางูจิ โดยมีการปล่อยวีดีโอผ่านทางยูทูบ
แกรนด์ดัชชี
แกรนด์ดัชชี (Grand duchy) เป็นเขตการปกครองแบบราชรัฐชนิดหนึ่ง ที่ประมุขมีอิสริยยศเป็นแกรนด์ดยุกหรือแกรนด์ดัชเชส
ในปัจจุบันยังคงมีราชรัฐชั้นแกรนด์ดัชชีเหลืออยู่เพียงแห่งเดียวคือประเทศลักเซมเบิร์กที่เป็นแกรนด์ดัชชีมาตั้งแต่ ค.ศ. 1815 เมื่อเนเธอร์แลนด์กลายเป็นราชอาณาจักรอิสระและลักเซมเบิร์กถูกมอบให้พระมหากษัตริย์แห่งเนเธอร์แลนด์ขณะนั้นคือพระเจ้าวิลเลิมที่ 1 ลักเซมเบิร์กเป็นส่วนหนึ่งของเนเธอร์แลนด์มาจนถึง ค.ศ. 1890 เมื่อพระเจ้าวิลเลิมที่ 3 แห่งเนเธอร์แลนด์และแกรนด์ดยุกแห่งลักเซมเบิร์กเสด็จสวรรคตโดยไม่มีรัฐทายาทชาย ราชบัลลังก์เนเธอร์แลนด์จึงตกไปเป็นของสตรีและตำแหน่งแกรนด์ดยุกแห่งลักเซมเบิร์กตกไปเป็นของลูกพี่ลูกน้องชายห่างๆ ดยุกอดอล์ฟแห่งนาซอจึงขึ้นครองราชย์เป็น “แกรนด์ดยุกอดอล์ฟแห่งลักเซมเบิร์ก” ตามกฎหมายแซลิกที่ลักเซมเบิร์กใช้ แต่เนเธอร์แลนด์ไม่ได้ใช้
แกรนด์ดัชชีในประวัติศาสตร์ก็ได้แก่แกรนด์ดัชชีบาเดินที่มาสิ้ดสุดลงเมื่อฟรีดริชที่ 2 แกรนด์ดยุกแห่งบาเดินทรงสละราชสมบัติในปี ค.ศ. 1918
หอภาพยนตร์ (องค์การมหาชน)
หอภาพยนตร์ (องค์การมหาชน)  (Film Archive (Public Organization)) เป็นหน่วยงานของรัฐ ซึ่งคล้ายกับหอสมุด พิพิธภัณฑ์ หอศิลป์ แต่เป็นหอสมุด พิพิธภัณฑ์ และหอศิลป์ ที่เก็บภาพยนตร์และวีดิทัศน์ ตลอดจนอะไรก็ตาม ที่เกี่ยวเนื่องกับภาพยนตร์และวีดิทัศน์ ทั้งนี้เพื่อ อนุรักษ์ไว้เป็นทรัพย์สินทางปัญญาและมรดกทาง ศิลปวัฒนธรรมของชาติ และนำออกบริการ ให้ประชาชนได้ศึกษา ค้นคว้าและชื่นชม หรือใช้ประโยชน์อย่างสะดวกและกว้างขวาง
ภาพยนตร์ เป็นสื่อแห่งการเรียนรู้ที่ดีที่สุดอย่างหนึ่งของมนุษย์ และอาจยังให้เกิดปัญญาได้ ภาพยนตร์จึงอาจเปรียบดังศาสนา หอภาพยนตร์ก็คือ วัด ซึ่งมีโรงหนังเป็นโบสถ์ มีพิพิธภัณฑ์เป็นวิหาร หรือเจดีย์ มีห้องเย็นเก็บรักษาฟิล์มเป็นหอไตร มีศูนย์ให้บริการ ค้นคว้าเป็นศาลาการเปรียญ ตราใหม่ของหอภาพยนตร์ คือ ธรรมจักรภาพยนตร์ ซึ่งหมุนวนไปเพื่อเผยแผ่สัจธรรม สำหรับมวลมนุษย์
หอภาพยนตร์ (องค์การมหาชน)เป็นองค์การมหาชนของประเทศไทย จัดตั้งขึ้นตามพระราชกฤษฎีกาจัดตั้งหอภาพยนตร์ (องค์การมหาชน) พ.ศ. 2552 เมื่อวันที่ 22 มิถุนายน พ.ศ. 2552 มีภารกิจในการเก็บรวบรวมและการอนุรักษ์ฟิล์มหรือแถบแม่เหล็กบันทึกภาพ ตลอดจนสนับสนุนการศึกษาค้นคว้า ศึกษา วิจัย และร่วมมือกับต่างประเทศในการเก็บรวบรวมและการอนุรักษ์ภาพยนตร์
หอภาพยนตร์แห่งชาติ
งานหอภาพยนตร์แห่งชาติ สำนักหอสมุดแห่งชาติ กรมศิลปากร กระทรวงศึกษาธิการ เริ่มดำเนินการมาตั้งแต่ปี พ.ศ. 2527 ที่หอศิลป์ ถนนเจ้าฟ้า และในปี 2540 ได้ย้ายมาตั้งอยู่ที่ถนนพุทธมณฑลสาย 5 จนกระทั่งเมื่อปี พ.ศ. 2545 จึงได้โอนมาสังกัดกระทรวงวัฒนธรรม ตามพระราชบัญญัติปรับปรุงกระทรวง ทบวง กรม พ.ศ. 2545 ให้โอนกรมศิลปากร มาสังกัดกระทรวงวัฒนธรรม
หอภาพยนตร์ (องค์การมหาชน)
หอภาพยนตร์ (องค์การมหาชน) เป็นการโอนกิจการในส่วนของงานหอภาพยนตร์แห่งชาติ สำนักหอสมุดแห่งชาติ กรมศิลปากร กระทรวงวัฒนธรรม มาจัดตั้งเป็นองค์การมหาชน ตั้งแต่วันที่ 22 มิถุนายน พ.ศ. 2552 เพื่อเก็บรวบรวม อนุรักษ์ฟิล์มภาพยนตร์ ตลอดจนสนับสนุนการค้นคว้า ศึกษา วิจัย และร่วมมือกับต่างประเทศในการเก็บรวบรวมและอนุรักษ์ภาพยนตร์ ปัจจุบันมีที่ตั้งอยู่ที่ 94 หมู่ 3 ถนนพุทธมณฑล สาย 5 ตำบลศาลายา อำเภอพุทธมณฑล จังหวัดนครปฐม วันอังคารที่ 13 ธันวาคม พ.ศ. 2559 ในการประชุมคณะรัฐมนตรีที่ประชุมได้มีมติเห็นชอบ '''ร่างพระราชกฤษฎีกาจัดตั้งหอภาพยนตร์ (องค์การมหาชน) (ฉบับที่ ...) พ.ศ. ....''' และได้ส่งไปให้คณะกรรมการกฤษฎีกาพิจารณาโดยสาระสำคัญของร่างพระราชกฤษฎีกาฉบับนี้คือให้เปลี่ยนชื่อหอภาพยนตร์กลับมาเป็นหอภาพยนตร์แห่งชาติเหมือนก่อนโอนมาสังกัดกระทรวงวัฒนธรรม
งานอนุรักษ์ภาพยนตร์
หอภาพยนตร์ (องค์การมหาชน) ของประเทศไทยนั้น นับเป็นแห่งแรกและแห่งเดียวในประเทศไทยที่ทำหน้าที่เก็บรักษาและดูแลภาพยนตร์ของทั้งประเทศและมีหน้าที่ซับซ้อนทุกมิติของหอภาพยนตร์ที่มีอยู่ทั่วโลก โดยหอภาพยนตร์ได้มี หน่วยกู้หนัง เป็นปฏิบัติการเชิงรุกของงานอนุรักษ์ เป็นหน่วยเคลื่อนที่เร็วของ หอภาพยนตร์ ที่จะคอยสืบเสาะแสวงหาและไปให้ถึงฟิล์ม ภาพยนตร์ สื่อโสตทัศน์ และสิ่งเกี่ยวเนื่อง ที่ยังคงหลงเหลือ และตกค้างกระจายอยู่ตามสถานที่ต่าง ๆ ทั่วประเทศ เพื่อนำมาอนุรักษ์ ให้ทันท่วงที เพราะมรดกภาพยนตร์เหล่านั้นอาจจะกำลังเสื่อมสภาพ หรือใกล้สูญสลายไปตามกาลเวลา เนื่องจากไม่ได้รับการดูแลเก็บรักษาที่ถูกวิธี
ห้องสมุดและโสตทัศนสถาน เชิด ทรงศรี
ห้องสมุดและโสตทัศนสถาน เชิด ทรงศรี เป็นห้องสมุดที่เปิดให้บริการค้นคว้าหนังสือ วารสาร รูปถ่าย สิ่งพิมพ์โฆษณา งานวิจัย บทความวิชาการ และสื่อโสตทัศน์ที่เกี่ยวกับภาพยนตร์
พิพิธภัณฑ์ภาพยนตร์ไทย
หอภาพยนตร์ (องค์การมหาชน) ได้จัดตั้ง พิพิธภัณฑ์ภาพยนตร์ไทย ซึ่งเป็นพิพิธภัณฑ์ภาพยนตร์ไทยแห่งแรกและแห่งเดียวในประเทศไทย จัดแสดง 3 หัวเรื่อง คือ นิทรรศการ 100 ปี ภาพยนตร์ในประเทศไทย หอเกียรติยศ และนิทรรศการขบวนการผลิตภาพยนตร์ ตั้งแต่อดีตจนถึงปัจจุบัน ไม่ว่าจะเป็นอุปกรณ์ ที่ใช้ในการถ่ายทำ อุปกรณ์ประกอบฉาก โปสเตอร์ รูปถ่าย ฯลฯ
โรงภาพยนตร์
โรงภาพยนตร์ศรีศาลายา เป็นโรงภาพยนตร์ชุมชนแห่งแรก ขนาด 121 ที่นั่ง จัดฉายภาพยนตร์ทั่งที่หอภาพยนตร์สะสมไว้และที่จัดหามาจากทั่วโลก และเป็นสถานที่จัดกรรมกิจกรรมเพื่อการเรียนรู้ที่น่าสนใจ มีโปรแกรมฉายภาพยนตร์เป็นประจำทุกวัน โดยไม่เสียค่าใช้จ่ายในการเข้าชม
ลานดารา
เป็นลานสำหรับยกย่องให้เกียรติแก่ดาราภาพยนตร์ไทย โดยเชิญมาประทับรอยมือรอยเท้า สลักชื่อ และวันที่ บนลานดาราหน้าโรงภาพยนตร์ศรีศาลายา ซึ่งลอกแบบมาจาก Chinese Theatres ฮอลลีวูด เพื่อเป็นอนุสรณ์ให้แฟนภาพยนตร์และผู้สนใจมารำลึก
โครงการโรงหนังโรงเรียน
หอภาพยนตร์ได้จัดให้โรงภาพยนตร์ศรีศาลายาเป็นโรงหนังสำหรับนักเรียนจากทุกโรงเรียนในนครปฐมนำนักเรียนมาชม เพื่อให้นักเรียนได้เรียนรู้การชมภาพยนตร์ในฐานะเป็นมหรสพ สื่อสาร และงานศิลป์
แมนดะเลย์เบย์
โรงแรมแมนดะเลย์ ประกอบไปด้วยส่วนหลักๆ ได้แก่ ห้องพักในอาคารสูงหลัก (Tower One) จำนวน 3,200 ห้อง และห้องพักสวีต ในอาคารหลังที่สอง หรือที่เรียกว่า ดิโฮเทลแอทแมนดะเลย์เบย์ อีก 1600 ห้อง นอกจากนี้ยังมีสิ่งอำนวยความสะดวกและความบันเทิง ได้แก่ กาสิโน แมนดะเลย์เพลสชอปปิงมอล สระว่ายน้ำระบบทะเลเทียม สวนสัตว์น้ำที่บรรจุปลาฉลามขนาดใหญ่นับสิบตัว (จระเข้เผือกที่เลี้ยงไว้ ซื้อมาจากฟาร์มจระเข้ในประเทศไทย) ศูนย์การประชุมที่มีพื้นที่มากกว่าห้าหมื่นตารางเมตร สนามกีฬาในร่มใช้ในการจัดคอนเสิร์ตความจุ 20,000 ที่นั่ง โรงละคร 500 ที่นั่ง ร้านอาหารและบาร์นับสิบร้าน
ประวัติ
โรงแรมแมนดะเลย์เบย์สร้างตามแนวคิดของ บริษัทเซอร์คัสเซอร์คัสกรูป ที่ต้องการพยายามก้าวข้ามกลุ่มตลาดจากที่เคยถนัดทำกาสิโนที่เน้นกลุ่มลูกค้าตลาดล่าง และกลาง มาสู่ลูกค้าระดับบน โดย มีบริษัทสถาปนิกที่ปรึกษาคือ บริษัทไคลจูบา (Klai Juba Architects) ซึ่งทำงานร่วมกันกับทีมบริหารอย่างใกล้ชิด ในช่วงปลายทศวรรษ 1990 นั้น แนวทางการท่องเที่ยวในโลกที่มาแรงมากคือ การท่องเที่ยวในหมู่เกาะซึ่งตั้งอยู่บนเส้นศูนย์สูตร โดย แหล่งท่องเที่ยวที่ได้รับความนิยมมากได้แก่ เกาะบาหลี ในประเทศอินโดนีเซีย หรือเกาะภูเก็ตในประเทศไทยเป็นต้น ดังนั้นทีมบริหารและทีมออกแบบได้ พยายามตั้งแนวคิด (theme) ของ กาสิโนแห่งนี้ว่า จะเนรมิตที่ว่างบนท้องทะเลทรายของลาส เวกัสให้ออกมาเป็น หมู่เกาะสวรรค์ให้ได้ โดยเริ่มจากแนวคิดของการนำหมู่เกาะที่คนอเมริกันคุ้นเคย ได้แก่หมู่เกาะ ฮาวาย มาเป็นแม่แบบหลักก่อน โดยเริ่มต้นวางแผนว่าจะทำกาสิโนแห่งใหม่นี้ ให้เหมือนกับว่าได้นำหมู่เกาะฮาวายมาตั้งไว้ที่ลาสเวกัสเลยทีเดียว แต่เนื่องด้วยการเดินทางที่มากมายและราคาถูกระหว่างฮาวาย กับลาสเวกัส ทำให้ตรรกะของการนำหมู่เกาะฮาวายมาตั้งไว้ที่ท้องทะเลทรายดูจะไม่สมเหตุสมผล ดังนั้น ทีมออกแบบและทีมบริหารจึงเดินทางออกไปไกลมากขึ้น โดยเน้นมาทางเอเชียตะวันออกเฉียงใต้ ซึ่ง ณ จุดนี้ ทั้งทีมออกแบบและทีมบริหาร ได้รับความประทับใจทั้งเรื่องการต้อนรับของผู้คนในแถบตะวันออกเฉียงใต้ และสถาปัตยกรรมอันเป็นเอกลักษณ์ของท้องถิ่นต่าง ๆ เป็นอย่างมาก จึงลงความเห็นกันว่า จะทำกาสิโน ที่มีแนวคิดการออกแบบให้เหมือนกับสถาปัตยกรรมท้องถิ่นของเอเชียตะวันออกเฉียงใต้ โดยจะนำทุก ๆ ประเทศ ได้แก่ พม่า อินโดนีเซีย ไทย เขมร มารวมกัน
ในส่วนของชื่อแมนดะเลย์เบย์นั้น ก็มีที่มาโดยทางเจ้าของโครงการได้นำชื่อเมืองต่าง ๆ ในเขตเอเชียตะวันออกเฉียงใต้มาไล่ดู และมีความประทับใจในชื่อเมืองมัณฑะเลย์เป็นอย่างมาก เพราะเป็นเมืองที่มีความเกี่ยวข้องกับความเป็นลาสเวกัสอยู่ โดยในปี 2510 นั้นมีหนังสือยอดนิยมเขียนโดย เจฟฟรีย์ รอวสัน (Geofrey Rawson) ซึ่งต่อมา แฟรงค์ ซินาทรา (Frank Sinatra) นักร้องชื่อก้องที่เป็นสัญลักษณ์ของลาสเวกัสอีกผู้หนึ่ง นำมาแต่งเป็นเพลงดังชื่อ ออนเดอะโรดทูแมนดะเลย์ (On the road to Mandalay) ดังนั้นชื่อ มัณฑะเลย์จึงแสดงให้เห็นถึงความเชื่อมโยงระหว่างลาสเวกัสกับเอเชียตะวันออกเฉียงใต้ได้อย่างชัดเจน เจ้าของโครงการจึงได้ตัดสินใจนำมาเป็นชื่อของโรงแรม แต่สิ่งที่ติดขัดคือ มัณฑะเลย์นั้นเป็นเมืองที่ตั้งอยู่บนภูเขา แต่แนวคิดการออกแบบของโครงการนั้นเป็นหมู่เกาะและหาดทรายริมทะเล ดังนั้น คำว่า เบย์ (Bay) ที่แปลว่าอ่าว จึงถูกนำมาต่อท้ายชื่อ กลายมาเป็น แมนดะเลย์เบย์ (Mandalay Bay) ในที่สุด
เหตุกราดยิง ค.ศ. 2017
ในเดือนตุลาคม ค.ศ. 2017 เหตุมือปืนกราดยิงผู้คนที่กำลังชมคอนเสิร์ตในเทศกาลดนตรีในเมืองแพระไดส์ รัฐเนวาดา สหรัฐอเมริกา มีผู้เสียชีวิตอย่างน้อย 60 คน บาดเจ็บมากกว่า 200 คน โดยมือปืนชื่อ "สตีเวน แพดด็อก" อายุ 64 ปี เป็นชาวเมืองเมสกีต
ส่วนเกี่ยวข้อง
แมนดะเลย์เบย์เป็นสถานที่ถ่ายทำละครโทรทัศน์ยอดนิยมของสหรัฐอเมริกาชื่อ "ลาสเวกัส" ออกอากาศในช่วงปี 2546-2548 นำแสดงโดย เจมส์ คาห์น, จอช ดูนาล, วาเนซซา มาร์ซิล
สยามสปอร์ตซินดิเคท
บริษัท สยามสปอร์ต ซินดิเคท จำกัด (มหาชน) (Siam Sport Syndicate Public Company Limited; ชื่อเดิม: ห้างหุ้นส่วนจำกัด สยามสปอร์ต พับลิชชิง และ บริษัท สยามสปอร์ต พรินติง จำกัด) เป็นผู้ประกอบกิจการสื่อสารมวลชน ประเภทกีฬาและสันทนาการหลายชนิดคือ หนังสือพิมพ์ นิตยสาร วิทยุกระจายเสียง วิทยุโทรทัศน์ และสื่อประสม (Multimedia) ก่อตั้งเมื่อปี พ.ศ. 2516 โดยระวิ โหลทอง อดีตหัวหน้าข่าวกีฬาหนังสือพิมพ์ไทยรัฐ เริ่มจัดพิมพ์นิตยสารกีฬาสยามขึ้นเป็นฉบับแรก และมีนิตยสารสตาร์ซอคเก้อร์รายสัปดาห์ กับหนังสือพิมพ์สยามกีฬารายวัน เป็นสื่อสิ่งพิมพ์ที่สร้างชื่อเสียงให้แก่บริษัทฯ ปัจจุบันมีวิลักษณ์ โหลทอง บุตรชายของระวิ เป็นประธานกรรมการ
ประวัติ
เมื่อปี พ.ศ. 2516 ระวิ โหลทอง ยื่นใบลาออกจากตำแหน่งหัวหน้าข่าวกีฬาหนังสือพิมพ์ไทยรัฐ จากนั้นได้ขอจดทะเบียนก่อตั้ง ห้างหุ้นส่วนจำกัด สยามสปอร์ต พับลิชชิง (Siam Sport Publishing Partnerships Limited) ด้วยทุนจดทะเบียนเริ่มแรก 500,000 บาท เพื่อดำเนินธุรกิจจัดพิมพ์นิตยสารกีฬา และรับจ้างผลิตงานพิมพ์ทั่วไป ปัจจุบัน หจก.สยามสปอร์ตพับลิชชิง แม้ยังเปิดทำการอยู่ แต่ก็มิได้ประกอบกิจการใดอีก
ปี พ.ศ. 2533 ถือเป็นปีที่เครือสยามสปอร์ตมีพัฒนาการมากที่สุดปีหนึ่ง โดยเมื่อวันที่ 27 กุมภาพันธ์ นายระวิ ยื่นขอจดทะเบียน บริษัท สยามสปอร์ต ซินดิเคท จำกัด เพื่อรองรับการขยายตัวของธุรกิจ โดยรับโอนกิจการและทรัพย์สินทั้งหมด ของ บจก.สยามสปอร์ตพรินติง ซึ่งประกอบด้วยเครื่องพิมพ์ และอุปกรณ์ต่างๆ รวมทั้งใบอนุญาตออกหนังสือ มาดำเนินงานอย่างต่อเนื่อง ตั้งแต่วันที่ 1 เมษายน จากนั้นในเดือนสิงหาคม บจก.สยามสปอร์ตซินดิเคท เข้าซื้อที่ดินจำนวน 5.5 ไร่ บริเวณถนนบางนา-ตราด กิโลเมตรที่ 5 เพื่อใช้ก่อสร้างอาคารสำนักพิมพ์ โรงพิมพ์ และโกดังเก็บสินค้า ในอนาคต
จากนั้น ช่วงเดือนมกราคม - 27 กุมภาพันธ์ พ.ศ. 2538 เครือสยามสปอร์ตปรับโครงสร้างการบริหารงานใหม่ โดยนำ บจก.สยามสปอร์ตซินดิเคท เข้าจดทะเบียนเป็นบริษัทมหาชนในตลาดหลักทรัพย์แห่งประเทศไทย ใช้ชื่อใหม่ว่า บริษัท สยามสปอร์ต ซินดิเคท จำกัด (มหาชน) โดยให้ดำเนินธุรกิจเกี่ยวกับกีฬาและสันทนาการเท่านั้น และแยกธุรกิจอื่นๆ ออกไปเป็นบริษัทลูก เพื่อแบ่งแยกกิจการอย่างชัดเจน เช่น ธุรกิจรับจ้างผลิตงานพิมพ์ทั้งภายในและภายนอกเครือ ใช้ชื่อบริษัทว่า บริษัท กิเลนการพิมพ์ จำกัด (เปลี่ยนชื่อมาจาก บจก.สยามสปอร์ตพรินติง) ซึ่งนายระวิ เป็นผู้ถือหุ้น ในสัดส่วนร้อยละ 45 ของทุนจดทะเบียน, ธุรกิจนำเข้าเพื่อค้าปลีกสินค้าที่ระลึกเกี่ยวกับกีฬาจากต่างประเทศ มี บริษัท วรรคสร โปรโมชั่น จำกัด ดำเนินกิจการ, ถือลิขสิทธิ์รายการกีฬา เพื่อบันทึกลงสื่อต่างๆ เพื่อจัดจำหน่าย โดย บริษัท สปอร์ตส แอนด์ เลเซอร์ โปรโมชั่น จำกัด เป็นต้น
บริษัทในเครือสยามสปอร์ต
บริษัท สยามสปอร์ต ซินดิเคท จำกัด (มหาชน) เป็นกลุ่มธุรกิจกีฬาและสันทนาการ มีกิจการหลักคือผลิตและจำหน่ายสิ่งพิมพ์ประเภทกีฬา ทั้งหนังสือพิมพ์และนิตยสารมากกว่า 10 ฉบับ รวมถึงเว็บไซต์สยามสปอร์ต นอกจากนั้นยังเป็นบริษัทแม่ของธุรกิจประเภทบริษัทและห้างหุ้นส่วนจำกัด อันประกอบด้วย ห้างหุ้นส่วนจำกัด สยามสปอร์ต พับลิชชิง ซึ่งมิได้ดำเนินธุรกิจใดๆ มาตั้งแต่ พ.ศ. 2525, บริษัท สยาม อินเตอร์ มัลติมีเดีย จำกัด (มหาชน) (ชื่อเดิม: บริษัท สยาม อินเตอร์ คอมิกส์ จำกัด) ดำเนินธุรกิจผลิตและจำหน่ายหนังสือประเภทต่างๆ, ผลิตรายการวิทยุ (สปอร์ตเรดิโอ) และรายการโทรทัศน์ (เอสเอ็มเอ็มทีวี) ประเภทกีฬาตลอด 24 ชั่วโมง, เครือข่ายร้านค้าปลีกและค้าส่งหนังสือ, รับจ้างผลิตสิ่งพิมพ์ทุกประเภท เป็นต้น (เว็บไซต์)
บริษัท สยาม ปรินต์ จำกัด (ชื่อเดิม: บริษัท สยามสปอร์ต ปรินติง จำกัด และ บริษัท กิเลนการพิมพ์ จำกัด) ดำเนินธุรกิจโรงพิมพ์และผลิตสิ่งพิมพ์ครบวงจร (เว็บไซต์), บริษัท สยามสปอร์ต เทเลวิชัน จำกัด (ชื่อเดิม: บริษัท สปอร์ตส แอนด์ เลเซอร์ โปรโมชัน จำกัด) ดำเนินธุรกิจผลิตรายการโทรทัศน์ (สยามกีฬาทีวี, สตาร์ซอคเก้อร์ทีวี และ ฟุตบอลสยามทีวี) ประเภทกีฬาตลอด 24 ชั่วโมง (เว็บไซต์), นำเสนอข่าวจาก (ข่าวกีฬา), , บริษัท สยามสปอร์ต บุ๊กส์ จำกัด (ชื่อเดิม: บริษัท ก.สัมพันธ์ บุ๊กส์ จำกัด) ดำเนินธุรกิจการจัดจำหน่ายนิตยสารและหนังสือพกพา (Pocket Book) ประเภทต่างๆ (เว็บไซต์)
บริษัท สยามสปอร์ต ออแกไนเซอร์ จำกัด (ชื่อเดิม: บริษัท สปอร์ตส 2002 จำกัด และ บริษัท สยามสปอร์ต มีเดีย แมเนจเมนท์ จำกัด) ดำเนินธุรกิจรับจัดการแข่งขันกีฬาทุกประเภท บริหารงานและจัดหาโฆษณาให้แก่สื่อในเครือสยามสปอร์ต, บริษัท อินสไพร์ เอ็นเตอร์เทนเมนท์ จำกัด ดำเนินธุรกิจสิ่งพิมพ์ ผู้รับจัดงานประกวด และผลิตรายการโทรทัศน์ ประเภทบันเทิง (เว็บไซต์), บริษัท สยามดารา จำกัด ดำเนินธุรกิจหนังสือพิมพ์และนิตยสารประเภทบันเทิง (เว็บไซต์) และ บริษัท ไอ-สปอร์ต จำกัด ดำเนินธุรกิจบริการข้อมูลข่าวสาร ประเภทกีฬาบนโทรศัพท์เคลื่อนที่ ส่วน บริษัท วรรคสร โปรโมชัน จำกัด ซึ่งดำเนินธุรกิจร้านค้าปลีกสินค้าประเภทกีฬานั้น บมจ.สยามสปอร์ตซินดิเคท จำหน่ายเงินลงทุนทั้งหมด ไปตั้งแต่ พ.ศ. 2542
คอลัมนิสต์ที่มีชื่อเสียง
หนังสือพิมพ์ทุกฉบับ ย่อมจะต้องมีคอลัมนิสต์ ซึ่งเป็นบุคคลสำคัญที่จะสะท้อนความคิดเห็นของตน ถึงสถานการณ์ที่เป็นอยู่ในเวลานั้น ผ่านเนื้อที่ในหน้ากระดาษของตน ที่เรียกว่า คอลัมน์ เมื่อสยามกีฬารายวัน ซึ่งเป็นหนังสือพิมพ์กีฬาฉบับแรกของไทย ถือกำเนิดขึ้นบนบรรณพิภพ บรรดาคอลัมนิสต์ในฉบับ จึงเป็นสื่อมวลชนผู้คร่ำหวอดในวงการกีฬา ระดับที่เรียกได้ว่าเชี่ยวชาญทั้งสิ้น และเหล่านี้เป็นรายนามของคอลัมนิสต์ผู้สร้างชื่อเสียงมาจากสิ่งพิมพ์ในเครือสยามสปอร์ต
ข้อวิพากษ์วิจารณ์
ปัจจุบัน ด้วยความสัมพันธ์อันแน่นแฟ้นกับ นายวรวีร์ มะกูดี นายกสมาคมฟุตบอลแห่งประเทศไทย ซึ่งมีผลงานล้มเหลวเป็นอันมากในการบริหารสมาคม ฯ ทั้งยังเป็นที่วิพากย์วิจารย์อย่างกว้างขวางในความโปร่งใสในการบริหาร และการเลือกตั้งนายกสมาคม ฯ
แฟนบอลส่วนใหญ่เชื่อว่า สื่อในเครือ สยามสปอร์ตซินดิเคท ลงข่าวบิดเบือน และไม่เป็นความจริงกับแฟนบอลที่ต่อต้านนายวรวีร์ตลอดเวลา ดังที่ปรากฏอยู่ใน เว็บไซต์พันทิป และ หนังสือพิมพ์ไทยรัฐ
นอกจากนี้แล้ว ยังเป็นที่เล่าลือกันว่า บริษัทในเครือสยามสปอร์ตนี้ มีผลประโยชน์ร่วมกันกับ นายวรวีร์ มะกูดี จากการได้รับสัมปทานในการถ่ายทอดสดฟุตบอลไทยพรีเมียร์ลึก จาก บริษัท ไทยพรีเมียร์ลีก จำกัด ซึ่งนายวรวีร์ ถือหุ้นใหญ่ เป็นจำนวน 45% ของผู้ถือหุ้นทั้งหมด อ้างอิงจาก ...
วิสัยทัศน์ในวงการฟุตบอล
แฟนฟุตบอลไทยพรีเมียร์ลีกกลุ่มหนึ่ง ตั้งข้อสังเกตว่าสื่อในเครือสยามสปอร์ต มีการนำเสนอข่าวบางประเด็น โดยไม่มีแหล่งอ้างอิงอยู่บ่อยครั้ง อาทิข่าวสโมสรฟุตบอลบุรีรัมย์ยูไนเต็ด ทำสัญญากับสุเชาว์ นุชนุ่มอย่างไม่เป็นธรรม หรือข่าวสโมสรฟุตบอลการท่าเรือไทย ค้างชำระค่าจ้างแก่นักฟุตบอล โดยบูรณิจฉ์ รัตนวิเชียร ใช้นามปากกา "บอ.บู๋" เขียนบทความโจมตี การซื้อขายนักฟุตบอลของเนวิน ชิดชอบ ประธานสโมสรฟุตบอลบุรีรัมย์ยูไนเต็ด นอกจากนี้ กรุณา ชิดชอบ รองประธานสโมสรฟุตบอลบุรีรัมย์ยูไนเต็ด ลงภาพในเฟซบุ๊กของตน ซึ่งมีเนื้อหาข้อความในเฟซบุ๊กของผู้สื่อข่าวเครือสยามสปอร์ต ที่ตั้งข้อสังเกตว่า นักฟุตบอลสังกัดสโมสรบุรีรัมย์ยูไนเต็ดบางคน ซึ่งลงแข่งขันให้ทีมชาติไทย ในนัดกระชับมิตรกับทีมชาติลาว อาจกระทำการที่เข้าข่ายล้มบอล
กีฬากรีฑาในโอลิมปิกฤดูร้อน 2020 – วิ่งข้ามรั้ว 110 เมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – วิ่งข้ามรั้ว 110 เมตร บุคคลชาย มีกำหนดจัดขึ้นระหว่างวันที่ 3-4 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 40 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
แอนิเมติก
แอนิเมติก (animatic) หรือ มัลติบอร์ด (multiboard) คือ สตอรีบอร์ดแบบเคลื่อนไหว มีทั้งแบบที่เขียนด้วยภาพ 2 มิติ ซึ่งนิยมใช้ในยุคแรกๆ และบบ 3 มิติ ซึ่งใช้อย่างแพร่หลายในปัจจุบัน มีจุดประสงค์เพื่อวางแผนการถ่ายทำ ภาพยนตร์และโฆษณา เพื่อให้ทีมงานและนายทุนเห็นภาพรวมของภาพยนตร์และโฆษณานั้นๆในทิศทางเดียวกันก่อนที่จะมีการถ่ายทำจริงถือว่าเป็นงาน Pre Visual ที่มีความสำคัญในปัจจุบัน ใช้กันอย่างแพร่หลายในภาพยนตร์โฆษณา ส่วนภาพยนตร์จอเงิน เริ่มมีการใช้อย่างจริงจังในเรื่อง กาเหว่าที่บางเพลง(2537)โดย กันตนา โมชั่น พิคเจอร์ และเงียบหายจากวงการภาพยนตร์ไปนานจนกระทั่ง ภาพยนตร์เรื่อง องค์บาก 2546 โดย สหมงคลฟิล์ม อินเตอร์เนชั่นแนล และ บาแรมยู ได้นำแอนิเมติกมาใช้ในงานภาพยนตร์ ในฉากตุ๊กๆไล่ล่า หลังจากนั้นภาพยนตร์ไทยในเครือ บาแรมยูก็ใช้แอนิเมติกในการวางแผนถ่ายทำเกือบทุกเรื่อง ถือว่าเป็นบริษัทผลิตภาพยนตร์ที่มีการใช้แอนิเมติกในการถ่ายทำมากที่สุดในประเทศไทย